Sena Muli Banakristo?
Inzya. Tuli Banakristo akaambo katwaambo ootu tutobela:
- Tulasola kutobela njiisyo abukkale bwa Jesu Kristo.—1 Petulo 2:21.
Tulasyoma kuti Jesu nenzila yalufwutuko, kuti “kunyina lufwutuko mumuntu uuli woonse, nkaambo kunyina zyina limbi munyika lyapegwa kubantu ndyotweelede kufwutulwa andilyo.”—Milimo 4:12.
- Ciindi bantu nobaba Bakamboni ba Jehova, balabbapatizyigwa muzyina lya Jesu.—Matayo 28:18, 19.
- Tulapaila kwiinda muzyina lya Jesu.—Johane 15:16.
- Tulasyoma kuti Jesu ngo Silutwe, naa uupedwe nguzu zyakweendelezya bantu.—1 Bakolinto 11:3.
Nokuba boobo, munzila zinji tuliindene atubunga twabukombi tumbi twiitwa kuti Banakristo. Mucikozyanyo, tusyoma kuti Bbaibbele liyiisya kuti Jesu Mwana wa Leza, ikutali kuti ncibeela ca Butatu. (Maako 12:29) Tatusyomi kuti muntu tafwidilili, tatusyomi kuti kuli Magwalo aamba kuti Leza ulasubula bantu mumulilo uutamani wa helo, naa kuti aabo beendelezya muzyintu zyabukombi beelede kupegwa mazyina aabulemu aabasumpula kwiinda bamwi.—Mukambausi 9:5; Ezekiele 18:4; Matayo 23:8-10.
lug_Latn cjk_Latn ceb_Latn bem_Latn lug_Latn sna_Latn bem_Latn bem_Latn